
(Vecný návrh) 
 
V Y H L Á Š K A 
 
Ministerstva hospodárstva Slovenskej republiky 
 
z …  2026, 
 
ktorou sa mení a dopĺňa vyhláška Ministerstva hospodárstva Slovenskej republiky č. 358/2013 Z. z., ktorou sa ustanovuje postup a podmienky v oblasti zavádzania a prevádzky inteligentných meracích systémov v elektroenergetike v znení neskorších predpisov
 
Ministerstvo hospodárstva Slovenskej republiky podľa § 95 ods. 1 písm. h) zákona č. 251/2012 Z. z. o energetike a o zmene a doplnení niektorých zákonov ustanovuje: 
 
Čl. I 
 
Vyhláška Ministerstva hospodárstva Slovenskej republiky č. 358/2013 Z. z. o spôsobe a rozsahu zavádzania inteligentných meracích systémov sa mení a dopĺňa takto:

V § 7 sa za odsek 3 vkladá nový odsek 4, ktorý znie:

„(4) Kategórie odberných miest a odovzdávacích miest podľa § 40a ods. 2 zákona:
a) odberné miesta a odovzdávacie miesta pripojené na napäťovej úrovni veľmi vysokého napätia alebo vysokého napätia,
b) odberné miesta na napäťovej úrovni nízkeho napätia, na ktorých je koncovým odberateľom elektriny odberateľ elektriny mimo domácnosti podľa § 3 písm. b) bod 10. zákona o energetike,
c) odberné miesta koncových odberateľov elektriny kategórie 5,
d) odberné miesta a odovzdávacie miesta s pripojeným zariadením na výrobu elektriny alebo zariadením na uskladňovanie elektriny,
e) odberné miesta a odovzdávacie miesta, v ktorých sú pripojené odberné elektrické zariadenia alebo elektroenergetické zariadenia  so schopnosťou flexibility poskytovateľov flexibility, ktorí nimi poskytujú  flexibilitu,
f) odberné miesta a odovzdávacie miesta so zdieľaním elektriny, 
g) odberné miesta s pripojenou nabíjacou stanicou,
h) odberné miesta koncových odberateľov elektriny, ktorí majú s dodávateľom elektriny uzatvorenú zmluvu o dodávke elektriny alebo zmluvu o združenej dodávke elektriny s dynamickou cenou elektriny,
i) odberné miesta koncových odberateľov elektriny kategórie 1 až 4 s ročnou spotrebou elektriny za predchádzajúci kalendárny rok najmenej 6 MWh pripojené na napäťovej úrovni nízkeho napätia.

Čl. II 
 
Táto vyhláška nadobúda účinnosť  ... 2027.
